**Az előterjesztést megtárgyalta:**

* Gazdasági és Városstratégiai Bizottság
* Jogi és Társadalmi Kapcsolatok Bizottsága
* Bűnmegelőzési, Közbiztonsági és Közrendvédelmi Bizottság

 ***A határozati javaslatot törvényességi***

 ***szempontból megvizsgáltam:***

/: Dr. Károlyi Ákos :/

 jegyző

**ELŐTERJESZTÉS**

**Szombathely Megyei Jogú Város Közgyűlésének**

**2015. szeptember 16-i ülésére**

**Javaslat a Csónakázó-tóval kapcsolatos döntések meghozatalára**

1. Szombathely Megyei Jogú Város Önkormányzata a Nyugat-dunántúli Operatív Program keretében, a 2013. november 15-én kelt Támogatási Szerződés alapján, az Integrált Városfejlesztési Stratégia III. ütemeként megvalósította az „Új Városliget építése Szombathelyen” című projektet.

A 231/2015. (VI.18.) Kgy. sz. határozatában a Közgyűlés döntött, hogy a Csónakázó-tó körüli sétány és sziget megújult zöldfelületének és a létrejött új rekreációs infrastruktúra elemek (rámpa, padok, áteresz, napozó- és horgászstégek, horgászállások, vizes játszóhely és ivókút) üzemeltetési feladatainak ellátása az Önkormányzat és SZOMPARK Kft. közötti vállalkozási szerződésébe, a szigetre vezető új híd, a szigetre vezető út és parkoló, az emlékmű környezetében levő parkoló és a Bartók B. u.-Kenderesi úti csomópontban kialakított parkoló üzemeltetési feladatainak ellátása a SZOVA Zrt. és az Önkormányzat közötti vállalkozási szerződésbe kerüljön beemelésre.

A Szombathelyi Parkfenntartó és Temetkezési Kft. (SZOMPARK Kft.) a fenntartási üzemeltetési feladat ellátásának költségeit, az alábbi csoportosításban előzetesen évi bruttó 14.923.999,- Ft-ban kalkulálta ki.

|  |  |
| --- | --- |
| 1. Fás szárú növényzet fenntartási munkái  | 4.492.270,- Ft (nettó) |
| 2. Zöldfelületek és sétány napi takarítása karbantartása  | 1.964.790,- Ft (nettó) |
| 3. Utcabútorok karbantartása  | 739.120,- Ft (nettó) |
| 4. Zúzalékos burkolatok éves karbantartási, üzemeltetési feladatai  | 1.833.000,- Ft (nettó) |
| 5. Játszóterek, stégek, ivókút üzemeltetése, karbantartása  | 2.722.000,- Ft (nettó) |
| **Összesen:**  | **11.751.180,- Ft** (nettó) |
| **Összesen (bruttó):**  | **14.923.999,- Ft** |

A parkfenntartás során 1,5 fő állandó munkaerő állandó jelenléte biztosított a helyszínen, amely munkaerő a fák körüli tányér gyommentesítése, a zöldfelületek és a sétány napi takarítása, karbantartása (szegélyek menti igazítás, kisebb egyenetlenségek kézi erővel történő igazítása), az utcabútorok tisztítása, petanque pálya karbantartása munkatípusok esetében jelent folyamatos, napi szintű munkavégzést.

Javaslom, hogy a SZOMPARK Kft. által elvégzendő feladatok külön mellékletként kerüljenek bele a jelenlegi szerződésbe. Az előzetesen kalkulált fenntartási költségek a terület használatának intenzitásától függően – a költségvetésben biztosított fedezet mértékéig - a tényleges munkavégzés függvényében tételesen kerüljenek elszámolásra.

A jelenlegi tapasztalatok alapján sajnos gyakori a rongálások miatti javítási munkák szükségessége, amelyet ezidáig a parkfenntartó saját hatáskörben végzett el.

A rongálásokra történő haladéktalan reagálás, javítási munkák elvégzése érdekében javasolt a költségvetésben erre a célra külön fedezetet biztosítani.

 A 2015. évi üzemeltetési feladatokra a 2015. évi költségvetési rendelet 8,5 MFt fedezetet biztosít, amely elégséges az idei feladatok ellátására. Az elkövetkező években várhatóan 15 MFt biztosításával a módosított szerződésben meghatározott feladatok ellátása megoldott lehet.

A SZOVA Zrt. szintén elkészítette költségbecslését az általa végzendő üzemeltetési feladatokra.

|  |  |
| --- | --- |
| Kenderesi utcai, Emlékmű alatti és Árpád utcai parkolók évi kétszeri gyomirtása: | 100.000,- Ft + ÁFA |
| fenti parkolók évi kétszeri gépi seprése  | 59.215,- Ft + ÁFA |
| szigetre vezető híd takarítása alkalmanként | 7.545,- Ft + ÁFA |

A takarítás gyakoriságának függvényében éves szinten összesen bruttó 410 – 660 eFt összegű forrás biztosítása szükséges.

A SZOVA Zrt. által adott költségbecslés alapján megállapítható, hogy a feladat ellátása a jelenlegi szerződéses kereteken belül ellátható.

1. Sporthorgász Egyesületek Vas Megyei Szövetsége együttműködését ajánlotta fel az “Új Városliget építése Szombathelyen” című projekt keretében felújított Szombathelyi Csónakázó-tó és környékének megóvása a tavon szolgálatot teljesítő rendészeti feladatokat ellátó hivatásos halászati őrök bevonásával.

Az előterjesztés 1. számú melléklete tartalmazza az együttműködési megállapodás tervezetét.

1. **Városi térfigyelő kamerarendszer továbbfejlesztése**

Szombathely Megyei Jogú Város Közgyűlése a **Csónakázó-tó** komplex területének kamera rendszerrel történő kialakításának lehetőségét kérte felmérni. A felmérés érdekében az Informatikai, Minőségügyi és Gondnoksági Kabinet az érintett partnerek bevonásával helyszíni terepbejárást tartott a nyár folyamán, amelynek eredményeként meghatározásra kerültek a lehetséges kamerapontok.

A műszaki tervezés során külön figyelemmel voltunk arra, hogy a telepítendő rendszer összhangban legyen a Belügyminisztérium Önkormányzati Államtitkárságának ajánlásaival, továbbá az újonnan telepítendő kamerák hasonlóan az eddigi kamera végpontokhoz Szombathely Megyei Jogú Város Közterület-felügyeletén található központi egységhez csatlakoznának.

A helyszíni bejárást is alapul véve a terület kamera rendszerrel való kiépítését kizárólag vagyonvédelmi szempontok figyelembe vételével vizsgáltuk, amely eredményeként az alábbi szakmai kialakítást javaslom.

A 6 helyszínen, összesen 11 db kamera elhelyezése szükséges a megfigyelt területeken. A műszaki szempontból PTZ illetve a 3 Megapixel felbontású fix kamerák kiépítése javasolt. A kamerák éjszakai megvilágítását a közterületi térvilágítás biztosítaná, míg a csónakkikötő terasz alatt elhelyezett kamerák IR-LED világítással is rendelkeznének.

**A tervezett kamera helyszínek és a kiépítés leírása röviden**

***1. helyszín (a parkoló és a sziget északi hídja)***

A híd lába mellé egy új oszlop telepítése szükséges, amelyen az 1db PTZ kamera kerül elhelyezésre. Tápellátás: az új oszlop részére, állandó üzemű 230V-os betáplálást lehet biztosítani, a közelében levő elektromos szekrényből. A szekrény és az oszlop között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

***2. helyszín (csónak kikötő)***

A kikötő épület mindkét oldalán egy-egy új oszlop elhelyezése szükséges, amelyekre 3 db, illetve 2 db fix kamera kerülne elhelyezésre, fűtött kameraházban. Ezeken kívül, a terasz alá, további 2 db dome kamera kerülne felszerelésre, IR-LED megvilágítással. Tápellátás: a kamerák részére, állandó üzemű 230V-os betáplálást lehet biztosítani, az épületből, mivel annak alsó szintje az Önkormányzat tulajdonában van. Az épületbe kerül egy Rack szekrény is, amely a kamerák jeleit összegyűjti. Az épület és az oszlopok között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

***3. helyszín (Tó-vendéglő melletti park)***

A vendéglőnél a vízpart közelében (a sétány mellett) egy új oszlop telepítése szükséges, amelyen 1db PTZ kamera kerülne elhelyezésre. Tápellátás: az új oszlop részére, állandó üzemű 230V-os betáplálást lehet biztosítani, a közelében levő elektromos szekrényből. A szekrény és az oszlop között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

***4. helyszín (felső tó átfolyás, híd)***

A két tó közötti hídnál, a vízpart közelében (a sétány mellett) egy új oszlop telepítése szükséges, amelyen az 1 db PTZ kamera kerülne elhelyezésre. Tápellátás: az új oszlop részére, állandó üzemű 230V-os betáplálást lehet biztosítani, a 3-as helyszínen levő elektromos szekrényből. A szekrény és az oszlop között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

***5. helyszín (a sziget déli hídja)***

A déli híd mellett egy új oszlop telepítése szükséges, amelyen az 1 db PTZ kamera kerülne elhelyezésre. Tápellátás: az új oszlop részére, csak éjszakai üzemű 230V-os betáplálást lehet biztosítani, a közelében levő közvilágítási oszlopról. Így nappal a rendszer akkumulátorról tud működni. Ezért, a kamera oszlop mellé egy álló szekrényt kell telepíteni, amelyben az akkumulátorok elhelyezhetők lesznek. A szekrény és a közvilágítási oszlop között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

***6. helyszín (kültéri fitness gépek)***

A szabadtéri fitness gépeknél, a sétány mellett egy új oszlop telepítése szükséges, amelyen 2 db fix kamera kerül elhelyezésre, fűtött, kültéri kameraházakban. Tápellátás: az új oszlop részére, csak éjszakai üzemű 230V-os betáplálást lehet biztosítani, a közelében levő közvilágítási oszlopról. Így nappal a rendszer akkumulátorról tud működni. Ezért, a kamera oszlop mellé egy álló szekrényt kell telepíteni, amelyben az akkumulátorok elhelyezhetők lesznek. A szekrény és a közvilágítási oszlop között, kábelárokba fektetve szükséges az erősáramú földkábelt elhelyezni. A 230V-os hálózat felőli túlfeszültség védelemről szintén gondoskodni kell.

A 6 helyszín kamera rendszerének kialakítási becsült költségei az alábbiak szerint alakulna:

1. helyszín: 1.590.000 Ft
2. helyszín: 3.620.000 Ft
3. helyszín: 1.500.000 Ft
4. helyszín: 1.500.000 Ft
5. helyszín: 1.700.000 Ft
6. helyszín: 1.460.000 Ft

Központi egység: 1.550.000 Ft

**Összesen a becsült költség: 12.920.000 Ft**

A rendszer üzemeltetéséhez szükséges **wifi hálózat** kiépítését a kamera rendszer kiépítésével egyidejűleg meg kell oldani, mely várható éves működési költsége **1.200.000 Ft.**

Amennyiben a Csónakázó-tó rendszer kiépítésre kerül, úgy a **Közterület-felügyelet** jelenlegi irányító helyisége már nem lesz alkalmas a megfigyelésre, így minimálisan egy másik irodába kell áthelyezni a mostani rendszert a bővítésekkel együtt. Az áthelyezés költsége **700.000 - 1.000.000 Ft**.

1. **A Csónakázó-tó további fejlesztése kapcsán az alábbi utcabútorok beszerzése indokolt:**
* Közterületi hulladékgyűjtő edényből további 12 db kihelyezése szükséges, amelynek becsült költsége 1 500 000 - Ft,
* Kerékpártárolóból 50 db kihelyezése volna célszerű, 30 db-ot a régi hídnál kialakított parkolóba, 20 db-ot az új hídhoz, melyek forrásigénye 3 000 000 - Ft,
* A Tó körül további 8 pad kihelyezése tűnik szükségesnek. Ennek becsült költsége: 3 500 000 - Ft.

Fentiek megvalósításához a 2016. évi városi költségvetésben kell fedezetet biztosítani, amelyhez kérem a Tisztelt Közgyűlés támogatását.

Kérem a Tisztelt Közgyűlést, hogy a Csónakázó-tóval kapcsolatos döntések meghozatalára vonatkozó előterjesztést megtárgyalni, és a határozati javaslatot elfogadni szíveskedjen.

**Szombathely, 2015. szeptember ” ”**

 **/: Dr. Puskás Tivadar :/**

HATÁROZATI JAVASLAT

**…….…/2015. (IX. 16.) Kgy. számú határozat**

Szombathely Megyei Jogú Város Közgyűlése a „Javaslat a Csónakázó-tóval kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés felkéri a Polgármestert, hogy a Csónakázó-tó felújításával megvalósult létesítmények fenntartásával összefüggésben elvégzendő, az előterjesztésben részletezett feladatok külön mellékletként kerüljenek be a SZOMPARK Kft. és az Önkormányzat között fennálló szerződésbe. A Közgyűlés felhatalmazza a polgármestert a módosított szerződés aláírására.
2. A Közgyűlés az 1. pontban foglalt szerződés kibővítésével jelentkező többletköltségek fedezetét a 2015. év tekintetében Szombathely Megyei Jogú Város 2015. évi költségvetésében a 15. mellékletében „Csónakázó-tó – üzemeletetési kiadások” előirányzatának átcsoportosításával biztosítja, a parkfenntartás 2015. évi előirányzatának 8.500.000.-Ft-tal történő megemelésével.
3. A Közgyűlés elhatározza, hogy 2016. évtől a mindenkori éves költségvetés elfogadásakor 15 millió Ft forrást biztosít az 1. pontban jelzett feladatok ellátására.
4. A Közgyűlés jóváhagyja az “Új Városliget építése Szombathelyen” című projekt keretében felújított Szombathelyi Csónakázó-tó és környékének megóvása kapcsán a Sporthorgász Egyesületek Vas Megyei Szövetségével történő együttműködését, és felhatalmazza a Polgármestert az előterjesztés 1. számú melléklete szerinti Együttműködési megállapodás aláírására.
5. A Közgyűlés támogatja a Szombathelyi Csónakázó-tó kamera rendszerének kiépítését az előterjesztésben javasoltak szerint. A Közgyűlés felkéri a polgármestert és a jegyzőt, hogy a 2016. évi költségvetés tervezése során vizsgálja meg a kiépítéséhez szükséges 15.120.000.-Ft fedezet biztosításának lehetőségét.
6. A Közgyűlés támogatja a Csónakázó-tó további fejlesztése kapcsán az előterjesztés szerinti utcabútorok beszerzését, és elhatározza a fejlesztéshez szükséges 8.000.000.-Ft 2016. évi költségvetésben történő biztosítását.

**Felelősök:** Dr. Puskás Tivadar, polgármester

 Illés Károly, alpolgármester

 Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője

Keringer Zsolt, az Informatikai, Minőségügyi és Gondnoksági Kabinet vezetője

Stéger Gábor, Közgazdasági és Adó Osztály vezetője)

**Határidő:** 1. pont: 2015. szeptember 30.

2. pont: a 2015. évi költségvetés soron következő módosításakor

3. pont: a költségvetés elfogadásakor évente

 4. pont: 2015. szeptember 30.

 5. pont: 2016. augusztus 31.

 6. pont: 2016. évi költségvetés elfogadása

1. **számú melléklet**

**EGYÜTTMŰKÖDÉSI MEGÁLLAPODÁS**

egyrészről

**Szombathely Megyei Jogú Város Önkormányzata**

Székhely: 9700 Szombathely, Kossuth L. u. 1-3.

 Adószám: 15733658-2-18

 Bankszámlaszám: 10918001-00000003-25300036

 Képviselő: Dr. Puskás Tivadar polgármester

 a továbbiakban: **Önkormányzat**,

másrészről

**Sporthorgász Egyesületek Vas Megyei Szövetsége**

 Székhely: 9795 Vaskeresztes, hrsz. 165/4.

 Adószám: 19245175-2-18

 Bankszámlaszám: Savaria TKSZ. 72100237-10130768

Képviselő: Seregi Miklós elnök

 a továbbiakban: **Szövetség**,

(a továbbiakban „**Felek**”) között alulírott napon és helyen a jelen együttműködési megállapodásban írt feltételek szerint.

**I.**

**Az együttműködési megállapodás előzményei**

1. Az **Önkormányzat** tulajdonában van a Szombathely **3683/2 hrsz-ú, 12,4 ha nettó vízterületű „Szombathelyi Csónakázó-tó és horgásztó” elnevezésű ingatlan - a továbbiakban: Szombathelyi Csónakázó-tó.** Az Önkormányzat folyamatos kezdeményezője és megvalósítója a tó –és környezetének közjóléti és turisztikai célú fejlesztéseinek.

2. A Szombathelyi Csónakázó-tó és horgásztó halgazdálkodási joga a Sporthorgász Egyesületek Vas Megyei Szövetsége haszonbérletében van.

A Szövetségnek megyei szinten 36 fő társadalmi halőre és 7 fő rendészeti vizsgát tett hivatásos halászati őre van. A főállású halászati őrök az önkéntes halőrökkel gyakran látnak el közös szolgálatot. A rendészeti feladatokat ellátó halászati őrök közül 2 fő rendszeresen teljesít szolgálatot a Szombathely Csónakázó-tó környékén előre meghatározott vezénylés szerint.

3. A Felek felismerve, hogy a rendelkezésükre álló eszközök, személyi állomány összehangolt és célirányos felhasználásával hatékonyabban tudják érvényesíteni a jogszabályok előírásait, megelőzni a vízparthoz kapcsolódó bűncselekményeket és szabálysértéseket, valamint megvalósítani a környezet és természet védelmét, ezen megállapodásban rögzítik az együttműködés feltételeit.

4. A halőrzés szabályait, a halászati őrrel és a társadalmi halőrrel szemben támasztott követelményeket a halgazdálkodásról és a hal védelméről szóló **2013. évi CII. törvény**, a halgazdálkodás és a halvédelem egyes szabályainak megállapításáról szóló **133/2013. (XII. 29) VM rendelet**, valamint az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló **2012. évi CXX. törvény (Rendészeti Törvén**y) rendelkezései tartalmazzák.

**II.**

**Együttműködés célja**

**Az “Új Városliget építése Szombathelyen” című projekt keretében felújított Szombathelyi Csónakázó-tó és környékének megóvása a tavon szolgálatot teljesítő rendészeti feladatokat ellátó hivatásos halászati őrök bevonásával.**

1. **A célok elérése érdekében a Sporthorgász Egyesületek Vas Megyei Szövetsége vállalja, hogy** a halászati őrzések alkalmával kiemelt figyelmet fordít az alábbi esetekben a Szombathelyi Csónakázó tavon:

* 1. motorkerékpárral, segédmotoros kerékpárral, kerékpárral tiltott helyen (sétányon) történő közlekedési szabályok megsértése esetén
	2. a szabad vízen való tartózkodás alapvető szabályainak megsértése (tiltott fűrdőzés, korcsolyázás…stb) esetén
	3. vízparti műtárgyak, kűltéri bútorok, szabadidős eszközök rongálása, vandalizmus esetén
	4. a vakvezető, illetve mozgáskorlátozottakat segítő kutya kivételével a tóparton történő kutyasétáltatási előírások betartásának megszegése esetén (Pl.:szájkosár és póráz nélkül sétáltatás)
	5. környezetkárosítás és természetkárosítás különböző esetei során.

A terület rendeltetéstől eltérő használata esetén tájékoztatást ad a szabályszegésről, ill. szükség szerint értesíti a rendőrséget, Közterület-Felügyeletet.

A Szövetség vállalja, hogy a halászati őrök segítik az Önkormányzatot a Szombathelyi Csónakázó-tavon bekövetkező jogsértő cselekmények esetén vízparti információgyűjtéssel, adatszolgáltatással.

A Szövetség vállalja, hogy az ellenőrzések tapasztalatairól folyamatosan tájékoztatja a Polgármesteri Hivatal Városüzemeltetési Osztályát.

***Kapcsolattartók:***

Városüzemeltetési Osztály részéről:

Városüzemeltetési Osztály vezetője

Kommunális és Környezetvédelmi Iroda vezetője

Szövetség részéről:

 Puskás Norbert: puskas.norbert@vasivizeken.hu

(tel.: +36 70/339-9707)

2. **A célok elérése érdekében az Önkormányzat vállalja, hogy**

1. a Szövetség hivatásos halászati őreinek biztosítja az Önkormányzat azon rendeleteit, melyek betartatásában számít a Szövetség aktív közreműködésére.
2. a halászati őrök részére az ellenőrzések során előforduló jogsértések jobb megismerése érdekében – az igényektől függően – a Közterület-Felügyelet közreműködésével térítésmentes oktatást, továbbképzést tart.
3. tájékoztatást nyújt a Szövetség által tett intézkedésekre és észrevételekre fogantosított további intézkedésekről, azok eredményeiről.

3. A Felek a Szombathelyi Csónakázó-tavat érintő hivatalos egyeztetésekre kölcsönösen meghívják egymást a hatékony partneri kommunkáció biztosítása érdekében.

4. A Felek jelen Megállapodásban foglaltak megvalósítása érdekében szükség szerint együttműködnek. A Felek kötelesek az érdekkörükben felmerülő és a Megállapodás teljesítésére hatással bíró lényeges körülményről egymást haladéktalanul értesíteni.

5. A Felek – a minősített adatok védelmére vonatkozó jogszabályi rendelkezések figyelembevételével – kölcsönösen tájékoztatják egymást a tevékenységüket érintő belső szabályozásukról, illetve az azokat érintő módosításokról.

**III.**

**Vegyes rendelkezések**

1. A Felek jelen megállapodást határozatlan időtartamra kötik.
2. A Felek jelen megállapodást közös megegyezéssel módosíthatják. A megállapodást 3 hónapos időtartammal indokolás nélkül írásbeli nyilatkozattal felmondhatják. A megállapodás esetleges felmondása nem érinti a felmondás időpontjában folyamatban lévő esetleges közös projektek lebonyolítását, érvényben lévő szerződések megszűnését.
3. A Felek kijelentik, hogy a jelen megállapodásból származó esetleges vitás kérdéseiket békés úton, tárgyalással igyekeznek megoldani, kizárólag ennek sikertelensége esetén fordulnak bírósághoz. Az esetleges jogviták rendezésére a Felek kikötik - hatáskörtől függően - a Szombathelyi Járásbíróság, illetve a Szombathelyi Törvényszék kizárólagos illetékességét.
4. A jelen megállapodásban nem szabályozott kérdésekben a Ptk. rendelkezései irányadók.
5. Jelen szerződés mindkét fél általi aláírásának napján lép hatályba.
6. Jelen együttműködési megállapodás négy lapon, három eredeti példányban készült, melyet a Felek elolvasás és együttes értelmezés után, mint akaratukkal mindenben megegyezőt írnak alá.

Szombathely, 2015. szeptember ” .”

…....................................................... …............................................................

|  |
| --- |
| SZMJV Önkormányzataképviseletében |
| Dr. Puskás Tivadar |
| polgármester |

SHE-k Vas Megyei Szövetsége

képviseletében

Seregi Miklós Elnök